اویان نیوز: «کیمی آلدادیرلار؟»
بو گون وفات ائدن موسلوم گورسسله باغلی ابراهیم تاتلیسس شوک آچیقلاما یاییب. «قافقازینفو»نون معلوماتینا گؤره، او، بابانین بیر هفته اول اؤلدویونو ادعا ائدیب. همین آچیقلامانی سیزه تقدیم ائدیریک:
«سسناری عینیله خستخانانین پلانلاشدیردیغی کیمی اولدو. بابا اونسوزدا بیر هفته اول وفات ائتمیشدی. بوندان منجئرینین ده منیم ده خبری وار ایدی . حتی خستخانانین حکیملریندن بیری یاخینلاریمدان بیرینه دئییب کی، بابا اؤلوب، اما عائلهسینه دئیه بیلمیریک، اونا گؤره ده جیهازلارا باغلی ساخلانیلیب. حکیملر کیمی آلدادیرلار؟ بابانین بیین اؤلومو بیر هفته اؤنجه باش وئرمیشدی. بو خبری دونن سهییه ناظریمیزه، سزن آکسو و حولیا آوشارا دا دئمیشم. اونون اؤلومو اورک چاتیشمازلیغی، آغجیر خستهلیگی-فیلان دئییل. رسما رئانیماسییادا اورقانیزمینه دوشدویو میکروبدان اؤلوب. دونن سهییه ناظریمیزه بابانین یاشادیغی بارهسینده دئییلن آچیقلامالارین یالان اولدوغونو، اؤلدویو خبرینی ایسه صاباح (بو گون) وئرهجکلرینی دئمیشدیم. ائله ده اولدو».
قافقازینفو
azb_Arab azb_Arab azb_Arab azb_Arab